   రాక్షస ఉగాది
  
రాక్షసాభిదానవత్స
ర ప్రవేశ శుభవేళ
ప్రపంచాంధ్ర మహాసభల1
పండుగకిది మొగసాలఎలక్షన్ల దురోదరపు
రంగేళీ కేళిలోని
విషపు టెత్తుగడలు నాకు
ససేమిరా అసమ్మతంఅయితే రాజకీయాని
కతీతుణ్ణి కాను నేను
రాజకీయమనేది మన
బ్రదుకుల కూపిరిలాంటిదికాని దీనిలో ఉన్నర
కాలు రెండు మాత్రమే!
తుచ్ఛ రాజకీయాలూ!
స్వచ్ఛ రాజకీయలు!చెడుగాలిని పీలిస్తే
చెడిపోదా ఆరోగ్యం
కల్మష వాతావరణం
కన్న వేరు నరక మేది?నేనొక దేవతనని, తెగ
నీలుగుచున్నా ననుకొని
అంత పొగరుబోతుదనం
అంటగట్టవద్దు నాకు!
రాక్షసులని ఎందుకు వ
ర్ణన చేస్తున్నానంటే
దానవులకు దాక్షిణ్య
ఏకోశానా ఉండదు
దానవతకు మానవతకు
దక్షిణోత్తర ధృవాల
దూరముంది, మానవతనే
ఆరాధిస్తాను నేను!
మనుషుల్లో మతి విరిగిన
రక్కసు లుంటున్నట్టే
నూటికొకడు కోటికొకడు
చాటగలడు దివిజగుణం!అతనిని గుర్తించలేరు!
అంతేనా, పైగా తమ
కభ్యంతరమని వాడిని
నిర్బంధిస్తుంటారు!ఇది రాసే సమయానికి
ఈ దేశపు చెరసాలలు
వేలకొలది మణిపూసల
కాలవాలమయి వున్నవివీరంతా గొప్ప కుట్ర
దారులంట చట్టబద్ధ
సర్కారును సాయుధ సమ
రంలో కూలుస్టారట!బ్రిటిషు వాడుకూడ యీ
ప్రేలాపనతోనే మన
అల్లూరీ, భగత్సింగు
లందరినీ తినేశాడు!అదే ఆర్గుమెంటు నేడు
అదే రాక్షస వ్యవస్థ
అదే చదువు, అదే బ్రతుకు
అదే కోర్టు, అదే జైలు!అందాకా యెందుకు ఈ
అఖిల భారతావనియే
ఆ సేతు హిమాచలమూ
వ్యాపించిన ఘోరకాన!తెల్లవాళ్లు ఇండియాకు
మేళ్లెన్నో చేశారని
చిన్నప్పుడు స్కూళ్లల్లో
ఎన్ని చదువలేదు మనం!సహగమనం ఆ పేరు
ధగ్గీ పరిమార్చారు2
రైళ్లు టెలిగ్రాపులు వం
తెనలు చాల వేశారుఔను వాళ్లు చాలా మేళ్లు
చేయకపోలేదు నిజం!
అయినా ఆ దొరతనాన్ని
అసహ్యించుకున్నాం కద!అని చేసినా కూడా
తెల్లదొరల నందర్నీ
గెంటేశేదాకా మన
కంటికి నిదరొచ్చిందా? అదే రీతిగా నేడూ
పాలకవర్గం చేసిన
చేస్తున్న సమస్తాన్నీ
చూస్తూనే వుంది జనంసమకాలిక పరిపాలక
చర్యలు సర్కారు వారి
ప్రచార సాధానాలతో
ప్రాచుర్యం పొందెను కద!ఇన్ని జరుగుచున్న, మన
హీనస్థితి మారదుకదా!
ధనశక్తులతో బాటే
దారిద్య్రం పెరిగెనుకద!అమ్మడమూ కొనడమనే
ఈ పద్ధతికన్నా ఒక
మంచి వ్యవస్థను చేరే
మార్గమనుసరించాలిసమసమాజ నిర్మాణం
స్వప్నం కాదీనాడు
మనయెదుటే ఈ లోకం
మారుతోంది క్షణక్షణంబుడతకీచు సామ్రాజ్యం
పడవెక్కిందీనాడు
ప్రబల వియత్నాం భుజంగి
పడగెత్తిందీనాడుతూర్పు దిక్కు మార్పుచెంది
ఎరుపెక్కిందీనాడు
లెనిన్ కన్న ఎరుపు కలలు
ఫలిస్తున్న వీనాడుమావో ఆలోచనలే
గెలుస్తున్న వీనాడు
సామ్యవాదమే ప్రపంచ
శక్తియైనదీనాడుజ్వల దరుణారుణ చైనా
ఘనచైనా జనచైనా
ఐక్యరాజ్య సమితికి నే
డలంకారమే చైనాభరత జాతి విమోచనకు
ధృవతారగ నిలిచింది
భారత - చైనా మైత్రి ప్ర
పంచశాంతి కవసరమనిఅనేకులంటున్నారు
అదే మనకు కావాలి
కావచ్చు బహుశా నా
భావాలే పొరపాటుల
ప్రోవులు, ఏమయినా
దృక్పథాన్ని దాచలేనుతొలినుంచీ నాకుందొక
దురలవాటో సదలవాటో
అనుకున్నది అనుకున్న
ట్లనేయడం, రాయడమూ
అదే నేరమయితే నే
నందుకొప్పుకుంటున్నా
తెలుగువాళ్ల మందరమూ
కలసి కట్టుగా వుంటే
చక్కగా జీవిస్తామను
సంగతి నేనెరిగిందేమీ ప్రపంచ తెలుగు సభలు
ఇదో మంచి అవకాశం
మించిన దొరకని తరుణం!
అంచేతే పొంచిన అవ
కాశవాదులకు సుఖదం!ఆ ప్రపంచ సదస్సులో
అమాంబాపతయిన వాళ్లు
డబ్బాలను మ్రోగిస్తూ
పబ్బం సాగిస్తారుఇస్తినమ్మ వాయనమూ
పుచ్చుకోమ్మ వాయనమూ!
ఈలా గొకవారం వ్యా
పారం సాగుతుంది!రాక్షసులే ఈ పండుగ
రక్తిగ జరిపిస్తారు
గతిలేనోళ్లకి ఎంగిలి
మెతుకులు విదిలిస్తారు!నన్నీ సందర్భంలో న
న్మానిస్తున్నామంటూ
సందేశపు లేఖ పంపె
నాంధ్ర రాజ్య ముఖ్యమంత్రిఇప్పుడు మన మంత్రిగారి
కిస్తున్నా, నా జవాబు
ప్రస్తుతానికొక ముచ్చట
ఇచ్చోట ప్రవచిస్తాఓ మహాంధ్ర రాష్ట్ర ముఖ్య
మంత్రి వర్యా! ఇది వినండి!
నాకు మీరు జరిపించే
సన్మానం ఒకే ఒకటిఇందాకా చెప్పానే
ఈ దేశం ఖైదే అని!
ఇంత పెద్ద జైలు కన్న
చిన్న సైజు దివ్వండి!
సికిందరాబాదో, మరి
విశాఖ పట్టణమో, సరి
వరంగల్లు , రాజమండ్రి
ఏదైనా చాకు నాకు3ఏదో మిష చూడండి
ఎరెస్టు చేయించండి!
చక్కగ నిర్బంధించే
చట్టాలున్నాయి మీకుదీనికన్న అదే సుఖం
అదే నాకు శాంతికరం
ఎంతో విశ్రాంతివరం
తీర్చండీ చిన్న కోర్కె4మీరు చేయగల మహా మ
హా సన్మానాలకన్న
గౌరవమని తలుస్తాను
మీరిచ్చే జైలు బ్రదుకు!బాతాఖానీ క్లబ్బులు
బాపతుగా పనిచేసే
శాసనసభ లెలా ప్రజా
స్వామ్యం నిలబెట్టగలవు?మీ దారిని మీరుపొండి
నా దారిని నాకు వదిలి
మీరట ప్రజలంటారు
నేనూ ప్రజలంటాను
మీ ప్రజకూ నా ప్రజకూ
పొంతన కుదరదు లెండిచస్తున్న వ్యవస్థ మీది
వస్తున్న చరిత్ర నాది
శవాదరణ మీ ధ్యేయం
శిశూదయం నా న్యాయంవిప్లవ ఝంఝానిలాలు
వీస్తున్న యుగాది నేడు
విప్లవ రణదుందుభులు ధ్వ
నిస్తున్న శుభాళినేడువిగతాశులు ప్రగతిమార్గ
విరోధులకు సమాధి
విప్లవజన వాహినులు జ
యిస్తున్న ఉగాది
తెలుగువారి ధీశక్తి
తెలుగువారి క్రియాశక్తి
నలుదెసలా రహించాలి
తెలుగుతనం జయించాలి
ఐదుకోట్ల తెలుగుజాతి
హర్షించాలి
ఆనందం తెలుగునాట
వర్దించాలి
తెలుగువాడి తెలుగు 'వాడి' 
దీపించాలి
తెలుగునాట తెలుగుపాట
వ్యాపించాలి
తమ గమ్యం తెలుగువాళ్లు
చేరాలంతే
ఈ ఉగాది వేళ నేను కోరేదింతే
 రచన : 12 - 4 - 1974
 ముద్రణ : విరసం సిటీ యూనిట్ వెలువరించిన బులిటెన్
 పునర్ముద్రణ: మరో ప్రస్థానం, విరసం ప్రచురణ - మే,1980.
1. ఆంధ్రప్రదేశ్ ప్రభుత్వం తొలి తెలుగు మహాసభాల్ని 12-4-1975న పెద్దెత్తున హైదరాబాద్ లో నిర్వహించింది. బూర్జువా, భూస్వామ్య శవ సంస్కృతికి నీరాజనాలు పలుకుతున్నందుకు నిరసనగా శ్రీశ్రీ ఈ సభల్ని బహిష్కరించారు.
2.థగ్గీ పరిమార్చారు" తెల్లవాడు రాకముందు మనదేశం మొత్తంగా ఒక రాజకీయ పలుకుబడి కింద లేదు. ఎప్పుడూ విదేశీ దండయాత్రలకు లోనవుతూవుండేది. వైకింగులు, శ్వేతహూనులు,పిందేరీలు, థగ్గులు మన దేశంమీదపడి దోచుకుపోతుండేవారు. మనదేశాన్ని మొత్తంగా తమ ఏలుబడిలోకి తెచ్చుకుని 'స్థిర పరిపాలన నెలకొల్పాడు తెల్లవాడు.
3. ఏదైనా చాలు నాకు: ఈ పట్టణాల్లో జైళ్ళున్నాయి.
4. తీర్చండి. చిన్నకోర్కె: ఆనాటి ఆంధ్రప్రదేశ్ ప్రభుత్వం అక్షరాలా శ్రీశ్రీ ఈ చిన్నకోర్కెను తీర్చింది. ప్రపంచ తెలుగు సభలను బహిష్కరించి సభముందు ప్రదర్శన నిర్వహించిన శ్రీశ్రీని, రచయితలనూ, విద్యార్థులనూ11 మందిని అరెస్టు చేసి 36 గంటలపాటు పోలీస్ లాకప్ లో పెట్టింది.
   rakshasa ugaadi
  
rakshasabhidanavatsa
ra pravesha subhavela
prapanchandhra mahasabhala1
pandugakidi mogasaleelakshanla durodarapu
rangeelii keliloni
vishapu tettugadalu naaku
sasemira asammatamyithe rajakeeyani
kateetunni kaanu nenu
raajakeeyamanedi mana
bradukula koopirilaantidikaani deenilo unnara
kaalu rendu matrame!
tuchcha raajakeeyaaluu!
swachcha raajakeeyalu!chedugaalini peelisthe
chedipoda aarogyam
kalmasha vaataavaranam
kanna vaeru naraka medi?nenoka devatanani, tega
neeluguchunnaa nanukoni
anta pogarubotudanam
antagattavaddu naaku!
raakshasulani enduku va
rnana chestunnanante
daanavulaku daakshinya
ekosana undadu
daanavataku maanavataku
dakshinottara dhruwala
dooramundi, maanavatane
aaraadhistaanu nenu!
manushullo mathi virigina
rakkasu luntunnatte
nootikokadu kotikokadu
chaatagaladu divijagunam!atanini gurtinchaleru!
antena, paiga tama
kabhyantaramani vaadini
nirbandhistuntaaru!idhi rase samayaniki
ee deshapu cherasalalu
velakoladi manipuusala
kalavalamayi vunnaviveerantaa goppa kutra
daarulanta chattabaddha
sarkaarunu saayudha sama
ramlo kuulustaarata!britishu vadukuda yee
prelapanathone mana
alluri, bhagatsingu
landarinee tinesadu!adhe aargumentu nedu
adhe rakshasa vyavastha
adhe chaduvu, adhe bratuku
adhe kortu, adhe jailu!andaka yenduku ee
akhila bharatavaniye
aa setu himaachalamuu
vyaapinchina ghorakana!tellavaallu indiaku
mellenno chesarani
chinnappudu schoollallo
enni chaduvaledu manam!sahagamanam aa paeru
dhaggi parimaarchaaru2
raillu teligrapulu vam
tenalu chaala vesaaruamanu vaallu chala mellu
cheyakapoledu nijam!
aina aa doratanaanni
asahyinchukunnam kada!ani chesina kuudaa
telladorala nandarnee
gentesedaka mana
kantiki nidarochindaa? adhe reethigaa nedoo
palakavargam chesina
chestunna samastaannii
chustune vundi janamsamakaalika paripaalaka
charyalu sarkaaru vaari
prachaara saadhaanaalatoe
praachuryam pondenu kada!inni jaruguchunna, mana
heenasthiti maradukada!
dhanasaktulato bate
daaridyram perigenukada!ammadamuu konadamane
ee paddhatikanna oka
manchi vyavasthanu chere
maargamanusarinchalisamasa nirmaanam
swapnam kaadiinaadu
manayedute ee lokam
maarutondi kshanakshanambudatakichu saamraajyam
padavekkindiinaadu
prabala viyatnam bhujangi
padagettindinadutur dikku maarpuchendi
erupekkindiinaadu
lenin kanna erupu kalalu
phalistunna veenaadumaavo aalochanale
gelustunna veenaadu
saamyavaadame prapancha
saktiyainadeenaadujvala darunaaruna chaina
ghanachaina janachaina
aikyarajya samitiki nee
dalankarame chainabharata jaati vimochanaku
dhruvataaraga nilichindi
bhaarata - chaina maitri pra
panchasanti kavasaramanianekulantunna
adhe manaku kavali
kaavachhu bahusa naa
bhavale porapaatula
provulu, emayina
drukpathaanni daachalenutolinunchi naakundoka
duralavaato sadalavaato
anukunnadi anukunna
tlaneyadam, raayadamuu
adhe neramayithe nee
nandukoppukuntunna
teluguvaalla mandaramuu
kalasi kattugaa vunte
chakkaga jeevistaamanu
sangati nenerigindemi prapancha telugu sabhalu
idho manchi avakaasam
minchina dorakani tarunam!
anchethe ponchina ava
kaasavaadulaku sukhadam!aa prapancha sadassulo
amaambaapatayina vaallu
dabbalanu mrogistuu
pabbam saagistaaruistinamma vaayanamuu
puchukomma vaayanamuu!
eelaa gokavaram vyaa
paaram saagutundi!rakshasule ee panduga
raktiga jaripistaaru
gatilenollaki engili
metukulu vidilistaaru!nannee sandarbhamlo na
nmaanistunnaamantuu
sandesapu lekha pampe
nandhra rajya mukhyamantriippudu mana mantrigaari
kistunna, naa jawabu
prastutaanikoka muchhata
ichota pravachistaau mahandhra rashtra mukhya
mantri varya! idhi vinandi!
naaku meeru jaripinche
sanmanam oke okatindaka cheppane
ee desham khaide ani!
inta pedda jailu kanna
chinna saiju divvandi!
sikindaraabaado, mari
visakha pattanamo, sari
varangallu , rajamandri
edaina chaaku naaku3edho misha chudandi
erestu cheyinchandi!
chakkaga nirbandhinche
chattalunnayi meekudeenikanna adhe sukham
adhe naaku saantikaram
entho vishraantivaram
teerchandi chinna korke4meeru cheyagala mahaa ma
haa sanmaanaalakanna
gowravamani talustaanu
meerichhe jailu braduku!baataakhaanii klabbulu
baapatugaa panichese
saasanasabha lela praja
swaamyam nilabettagalavu?mee daarini meerupondi
naa daarini naaku vadili
meerata prajalantaaru
nenuu prajalantaanu
mee prajakuu naa prajakuu
pontana kudaradu lendichastunna vyavastha meedi
vastunna charitra naadi
savaadarana mee dhyeyam
sisudayam naa nyaayamviplava jhanjaanilaalu
veestunna yugadi nedu
viplava ranadundubhulu dhama
nistunna subhaalineduvigataasulu pragatimaarga
virodhulaku samadhi
viplavajana vaahinulu ja
yistunna ugaadi
teluguvaari dheeshakti
teluguvaari kriyaasakti
naludesala rahinchaali
telugutanam jayinchaali
aidukotla telugujaati
harshinchaali
aanandam telugunaata
vardinchaali
teluguvaadi telugu 'vaadi' 
deepinchaali
telugunaata telugupaata
vyaapinchaali
tama gamyam teluguvaallu
cheralanthe
ee ugaadi vaela nenu koredinte
 rachana : 12 - 4 - 1974
 mudrana : virasam city unit veluvarinchina buliten
 punarmudrana: maro prasthaanam, virasam prachurana - mee,1980.
1. andhrapradesh prabhutvam toli telugu mahasabhalni 12-4-1975na peddettuna hyderabad loo nirvahinchindi. burjuva, bhuswamya sava samskrutiki neeraajanaalu palukutunnanduku nirasanagaa srishree ee sabhalni bahishkarinchaaru.
2.thaggi parimaarchaaru" tellavaadu raakamundu manadesam mottamgaa oka rajakeeya palukubadi kinda ledu. eppuduu videshee dandayaatralaku lonavutuvundedi. vaikingulu, swetahoonulu,pindeereelu, thaggulu mana desammeedapadi dochukupotundevaru. manadesanni mottamgaa tama elubadiloki tecchukuni 'sthira paripaalana nelakolpadu tellavaadu.
3. edaina chaalu naaku: ee pattanaallo jaillunnaayi.
4. teerchandi. chinnakorke: aanaati andhrapradesh prabhutvam aksharala srishree ee chinnakorkenu teerchindi. prapancha telugu sabhalanu bahishkarinchi sabhamundu pradarsana nirvahinchina srisrini, rachayitalanuu, vidyaarthulanuu11 mandini arestu chesi 36 gantalapaatu polies lakap loo pettindi.